
luvenalis  in  sat.  XIV  190  sqq.  patrem  indacit  filium  adhortantem ,    ut   aut  caossi- 
dicina  quaestum  faciat,  aut  studio  juris  civilis,  aut  militia  provehi  studeat: 

scribe  puer,  vigila,  caussas  age,  perlege  rubras 

majorum  leges,  aut  vitem  posce  libello. 
Id.  Vin  49  de  plebe  togata  eos  venire  dicit,  qui  juris  nodos  et  legum 
aenigmata  solvant.  £t  centonarius  Echion  apud  Fetron.  sat.  46  emi,  inquit, 
ergo  nunc  puero  aliquot  libra  rubricata,  quia  volo  illum  ad  domusio- 
nem  aliquid  de  jure  gustare.  habet  haec  res  panem.  E  quibus  locis  quum 
appareat,  etiam  homines  tenuiores  pecuniae  faciendae  causa  ad  jus  civile  sese  appli- 
cuisse,  quaeritur,  quibus  modis  hi  jurisperiti  de  plebe  quaestum  fecerint.  Ac  primum 
de  discipulorum  institutione  cogitandum  est  (de  qua  cf.  Puchta.  Instit.  ed.  3  p.  480 
sqq.).  Nam  illo  tempore  quo  juvenes  utriusque  ordinis  scientiam  juris  «o  cupi- 
dius  appetebant ,  quo  certius  viam  ad  honores  et  officia  muniebat,  et  multi 
eorundem  studiorum  causa  ex  provinciis  Romam  confluebant  (cf.  Kuhn  Verf  d.  r. 
R.  I.  88,  608),  professoribus  juris  auditores  deesse  non  poterant.  Quod  autem 
nemo  ante  Gellium  stationes  jus  pubhce  docentium  aut  respondentium  (XIII  13) 
commemoravit,  quas  ille  adolescens  frequentavit  (Antonino  Pio  vel  fortasse  Hadriano 
imperante)  id  mero  casu  videtur  factum  esse.  Doctores  legum  autem  non  magis 
gratis  docuisse  quam  rhetoras  et  grammaticos,  per  se  .'patet.  Et  si  Masurius  Sa- 
binus  qui  annos  demum  L  natus  dignitatem  equestrem  accepit,  plurimum  a  suis 
auditoribus  sustentatus  est  (D  I  2,  2  §  47),  plerosque  doctores  honoraria  cum  disci- 
pulis  pactos  esse  putabimus  in  ingressu  sacramenti  ut  ait  Ulpianus  offerenda,  quo- 
niam  actlo  mercedis  exigendae  juris  professoribus  concessa  non  erat.  (D.  L  13,  1 
§  5).  Ceterum  Romae  a  tutehs  et  muneribus  excusationem  habebant,  non  in  pro- 
vinciis  (Modestin.  1.  II.  Excus.  D.  XXVII  1,  6  §  12). 

Deinde    ne   responsa   quidem  consultoribus   qui  mane  ostia  pulsabant  (Horat. 
Sat.  I.  1,  15)  ab  omnibus  ICtis  gratis  data  esse  credendum  est.     Ei  autem  quibus 


juB  publice  respondendi*)  permissiim  non  erat  (Pompon.  orig.  j.  D.  I  2  §  47), 
nihilominas  consilia  litigatoribus  vendere  potuisse  apparet.  (Cf.  Puchtal.  1.  p.  567  sq.) 
Erant  etiam  qui  caussas  agerent,  ut  ille  consultus  juris  et  actor  Caussarum 
mediocris  (Horat.  A.  P.  369);  tenuiores  autem  ICti,  qui  facultatem  agendi  de- 
sperabant,  caussidicis  adfuerunt  ut  pragmatici  (Quintil.  XII  3,  3,  Orelli  4981.  Hen- 
zen  7270),  de  quorum  mercedibus  v.  luv.  VH  124  Martial.  XTI  72,  3.  Ceterum 
quantumvis  caussidici  sibi  partes  primas  in  caussis  agendis  vindicarent  illosque 
advocatos  minores  ut  Quintilianus  appellat  1.1.  despicerent,  tamen  exitus  caus- 
sarum  a  nulla  re  magis  pendebant  quam  a  responsis  prudentium:  unde  nonmirum 
est  mentibus  eorum  qui  de  lite  sibi  imminente  cogitarent,  ICti  personam  (non  caus- 
sidici)  obversatam  esse.  Quod  testantur  precationes  titulis  sepulcralibus  additae,  ut 
dolus  malus  absit  et  luris  consultus  (vel  jus  civile):  Orelli  4374.  4390  sq.  4821. 
Unus  Claudius  (de  cujus  jurisdictione  cf.  Sueton.  Cl.  c.  15  sq.)  caussidicorum  arti 
nimium,  prudentium  sententiis  parum  tribuit,  si  Senecam  audimus  (Lud.  c.  12),  qui 
post  iUius  mortem  caussidicos  fortunas  suas  deplorantes  facit;  ICti  e  tenebris 
procedebant  pallidi,  graciles,  vix  animam  habentes  tamquam  qui  tum 
maxime  reviviscerent. 

Denique  ICti  negotiis  illis  forensibus  sustentare  se  poterant,  quae  Ulpianus 
enumerat  libro  X  de  officio  Procons.  (D.  XLVIII 19,  9),  ut  instrumenta  consignarent. 
libeUos  conciperent,  testationes  consignarent,  testamenta  ordinarent  scriberent  signa- 
rent.  Testamenta  a  juris  studiosis  scribi  solita  esse  testatur  etiam  Sueton.  Nerone 
c.  32.  Sed  in  hanc  provinciam  etiam  homines  horum  studiorum  expertes  involabant, 
velut  librarius  ille,  qui  testamenta  scripsit  annos  XJV  sine  ICto  Henzen  7236  (cf. 
Mommsen  Ztschr.  f.  G.  R.  W.  XV  p.  370)  et  magister  ludi  litterarii  Capuanus  qui 
testamenta  scripsit  cum  fide  (v.  titulum  a  Nissenio  editum  Hermes  I  p.  149). 

Num  periti  jurisque  studiosi,  quos  Gellius  Romae  a  judicibus  in  consiUum 
adhiberi  solitos  esse  testatur  (XH  13),  jam  illo  tempore  salaria  acceperint,  incertum 
est.  In  rescripto  Antonini  Pii  quod  Paulus  aflFert  (D.  L  13,  4:  juris  studiosos  qui 
salaria  peterent  haec  exigere  posse)  fortasse  de  solis  assessoribus  provincialibus 
sermo  erat  (cf.  Zimmern  G.  d.  R.  Privatr.  I  252). 


*)  Schrader  ad  Instit.  I  2, 8 :  An  facultas  publice  respondeudi  dabatur  stationes  assignando? 


I.    SCHOLAE  THEOLOGORUM. 


1.     Professorum  ordinariorum. 

KUD.  FRID.  GRAU,  theol.  Licent.  P.  P.  O.  sextue,  Decanus. 

L  Publ.    De  fide  et  justificatione  quid    ecclesia  antiqua  docuerit,    narrabit  eemel  p.  hebd.  d. 
Mercurii  h,  XII. 
n.  Privat.  1)  Epistolam  Pauli  ad  Eomanos  datam  interpretabitur  quinquies  h.  XL 

2)  De  theologia  biblica  N.  T.  diseeret  quaternis  diebus  p.  hebd.  h.  XII. 
FRIDER.  LUDOV.  SIEFFERT,  phil.  et  theol.  Dr.,  P.  P.  O.  primarius,  Facult.  Theol.  Senior. 
I.  Publ.     Theologiae  dogmaticae    selecta    capita   cum   commilitonibus    disserendo  pertractabit 
semel  p.  hebd.  d.  Mercurii  h,  IX. 
II.  Privat.  Encyclopaediam  et  methodologiam  disciplinarum    theologicarum    tradet  quatemis  p. 

hebd.  diebus  h.  IX. 
JOAN.  GEORGIUS  SOMMER,  theol.  Dr.,  P.  P.  O.  secundus. 

I.  Publ.     Descriptionem  urbis  sanctae  dabit  bis  p.  hebd.  diebus  Mercurii  et  Satumi  h.  X. 
II,  Privat.  1)  Generalem  in  V.  T.  introductionem  historico-criticam  quater  h.  VII  tradet. 

2)  Jesajae  vaticinia  quinquies  h.  VIII  interpretabitur. 
III.  Privatisaime  et  gratis.     Seminarii  theologici  sectionem  exegetico-criticam  V.  T.  die  Veneris 

h.  V  et  V I  dirigere  perget. 
HENR.  GUIL.  ERBKAM,  theol.  Dr.,  P.  P.  O.  tertius. 

I.  Publ.    De  theologia  dogmatica  nostris   temporibus  proposita  imprimis  Schleiermacheri  bis 
p.  hebd.  disseret  diebus  Martis  et  Veneris  h,  IV. 
II.  Privat.  Historiam  dogmatum  decies  p.  hebd.  quinis  diebus  h.  IX  et  X  tradet. 
IIL  Priratissime  et  gratis.     Seminarii  theologici   sectionem  historicam  diriget  die  Lunae  h.  VI 

et  VII. 
CAROL.  JOANN.  COSACK,  Theol.  Dr.,  P.  P.  O.  quartus. 

Scholas  non  habebit. 
HENRICUS  JO.  MATTH.  VOIGT,  theol.  Dr.  P.  P.  O.  quintus, 

I.  Publ.    Historiam  ecclesiasticam  aevi  recentioris  ter  p.  hebd.  diebus  Lunae,  Mercurii,  Jovis 
h.  IV  enarrabit. 
II.  Privat.  Epifitolas  Pauli  ad  Corinthios  datas  quinquies  vel  sexies  h.  XI  interpretabitur, 
III.  Privatissime  et  gratis.     Seminarii  theologici  sectionem  exegetico  •  criticam  N.  T.  ex  more 
diriget  d.  Martis  h.  V  et  VI. 


